《上政府五首》
宋代·郭印

政和乙未对彤庭，袖笔曾陪四海英。
三十七年浑梦境，六千馀里邈神京。
大钧播物无垠际，小录搜才有姓名。
屈指西南存者几，成都首县一孤生。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。